בנבן

בנבן או בן בן היא האתר במיתוס הבריאה של המיתולוגיה מצרית הקדומה שעליו נוצר האל אתום מתוך נו - תהום המים החשוכה ששררה לפני היווצרות הזמן. מתוך החושך יצר האל אתום את עצמו בעזרת שימוש במחשבותיו ובכוח רצונו, כשהוא מופיע לפי אחת הגרסאות על הגבעה שנקראה בנבן. לפי גרסה אחרת הפציע האל מתוך פרח החבצלת שבראש הגבעה. ישנן גרסאות בהן מזוהה האל אתום עם הגבעה.

המצרים זיהו את הגבעה עם אתר בעיר און, אשר נחשב מקום משכנו של האל. באתר זה נבנה מקדש לאל אתום (אל השמש בתקופה הקדומה), ובו הייתה ממוקמת אבן בצורת פרמידה שנקראה אבן בנבן, והיוותה מקור השראה לבניית צורת הפרמידה בראש אובליסקים ולאבן הרישא שבראש הפרמידות.

על פי המסורת המצרית קינן עוף החול המיתולוגי על אבן הבנבן.

קישורים חיצוניים

 אדריכלות במצרים העתיקה
 בנבן - אתר ערוץ התגליות
 התפתחות הפרמידות - אתר נשיונל ג'יאוגרפיק

מיתולוגיה מצרית